PRIMĂRIA MUNICIPIULUI TIMIŞOARA

DIRECŢIA PATRIMONIU                                                                            A p r o b a t:

SERVICIUL ADMINISTRARE LOCUINŢE                                              P R I M A R,
Nr. SC2008-15773/11.07.2008                                                Dr. Ing. GHEORGHE CIUHANDU

REFERAT
privind stabilirea Comisiei de analizare a solicitărilor depuse de petenţi în vederea accesului acestora la Programul naţional privind sprijinirea construirii de locuinţe proprietate personală, precum şi actele justificative necesare în vederea accesului persoanelor la acest program
Având în vedere faptul că prin OUG nr.51/28.06.2006, Legea nr.12/2007, Legea nr.351/2007 şi O.U.G. nr.7/2007 a fost aprobat Programul Naţional privind sprijinirea construcţiei de locuinţe proprietate personală, care prevede acordarea de subvenţii de la bugetul de stat în vederea construirii unei locuinţe prin credite ipotecare, este necesară emiterea unei hotărâri de Consiliu Local care să stabilească Comisia de analiză a solicitărilor depuse de către petenţi în vederea acordării unei subvenţii de la bugetul de stat în conformitate cu Programul naţional privind sprijinirea construirii de locuinţe proprietate personal.

La nivelul Primăriei Municipiului Timişoara a funcţionat această comisie care a fost constituită prin H.C.L.M.T. nr.26/30.01.2007, la art.1 din prezenta hotărâre, dar în prezent este dizolvată datorită încheierii mandatului fostului Consiliu local şi astfel se impune constituirea unei noi comisii, pentru continuarea în bune condiţii şi cu eficienţă a acestei activităţi. 
Conform Ordinului comun nr.166/15.05.2007 şi nr. 216/30.05.2007 privind aprobarea normelor metodologice pentru punerea în aplicare a Programului Naţional privind sprijinirea construirii de locuinţe proprietate personală, emis de Ministerul Dezvoltării Lucrărilor Publice şi Locuinţelor şi Ministerul Internelor şi Reformei Administrative – modificat şi completat „solicitările vor fi analizate de o comisie formată din 5 – 9 membrii din rândul consilierilor locali şi al personalului din aparatul de specialitate al Primarului, constituită în acest scop prin Hotărârea Consiliului Local.”
Comisia astfel constituită analizează lunar, în primele 5 zile lucrătoare ale lunii, cererile depuse în luna anterioară. După analizarea tuturor cererilor depuse în luna anterioară, în baza solicitărilor verificate şi însuşite, comisia va întocmi şi va afişa, în cadrul aceluiaşi termen, listele nominale cu solicitanţii declaraţi eligibili şi neeligibili. Sunt consideraţi solicitanţi eligibili pentru acordarea de subvenţii solicitanţii care îndeplinesc, în mod cumulativ, toate condiţiile prevăzute în Program.

    
Contestaţiile cu privire la stabilirea dreptului la subvenţii pentru construirea unei locuinţe proprietate personală vor fi adresate primarului în termen de 7 zile de la afişarea listelor cu solicitanţii a căror cereri au fost analizate, după caz, de la data luării la cunoştinţă de către solicitant a respingerii cererii.

    
Primarul va asigura soluţionarea contestaţiilor în termen de 15 zile de la primire, în condiţiile legii.

Consiliul local aprobă prin hotărâre listele nominale, în cel mult 30 de zile de la data expirării termenului de depunere a contestaţiilor.

          Luând în considerare faptul că o parte a membrilor Comisiei anterioare cunosc legislaţia specifică pentru acordarea acestor subvenţii, au dobândit experienţă în desfăşurarea activităţii, iar unul dintre foştii membrii ai Comisie – consilier local – a fost reales, propunem ca doar un consilier local să fie propus pentru a face parte din această comisie iar restul persoanelor să îşi păstreze aceste atribuţii, conform H.C.L.M.T. nr.26/30.01.2007.
Astfel, propunem ca noua Comisie care se va constitui să fie formată din 9 membrii.

Ca urmare a celor arătate mai sus propunem constituirea Comisiei de analiză a solicitărilor depuse de către petenţi în vederea acordării unei subvenţii de la bugetul de stat în conformitate cu Programul naţional privind sprijinirea construirii de locuinţe proprietate personală, în următoarea componenţă:



PREŞEDINTE:

-    Ing. Adrian Orza – Viceprimar 



MEMBRII:

· Ec. Nicuşor C-tin Miuţ – director Direcţia Patrimoniu

· Ing. Mihaela Mîrza – şef Serviciul Corp Control Primar

· Ing. Otilia Sîrca – şef Serviciul Public de Administrare Locuinţe şi Utilităţi;

· Ing. Marius Duma – şef Serviciu Tehnic Edilitate

· Simona Bălan - inspector  Serviciul Public de Administrare Locuinţe şi Utilităţi
· Paulean Gama – inspector Serviciul Tehnic Edilitate
· Popa Radovan Smaranda- consilier local
· ……….. – consilier local

Ca urmare a celor arătate mai sus se impune emiterea unei hotărâri de Consiliu Local şi revocarea art.1 din H.C.L.M.T. nr.26/30.01.2007
             V I C E P R I M A R,



  D I R E C T O R,


     Ing. Adrian Orza



          Ec. Nicuşor C-tin Miuţ


                                        ŞEF SERVICIU,     
                                           Ing. Otilia Sîrca







         SERVICIUL TEHNIC EDILITATE,









Ing. Marius Duma









Avizat Juridic,








    Jur. Mirela Lasuschevici

